Νίκος Δεληπρίμης

Ο Νίκος Δεληπρίμης (17 Μαΐου 1990, Πειραιάς) είναι Έλληνας επαγγελματίας πετοσφαιριστής. Έχει ύψος 1,97 μ. και αγωνίζεται στη θέση του ακραίου.

Καριέρα 
Ο Νίκος Δεληπρίμης γεννήθηκε το 2000 στον Πειραιά και ξεκίνησε την καριέρα του στο χώρο της πετοσφαίρισης από τις ακαδημίες του Ολυμπιακού Πειραιώς, στις οποίες εντάχθηκε το 2000. Με τις αναπτυξιακές ομάδες των ερυθρόλευκων κατέκτησε το Πρωτάθλημα ΕΣΠΕΔΑ Παίδων το 2004 καθώς και τρία αντίστοιχα πρωταθλήματα εφήβων τα έτη 2005, 2006, 2007. Ήδη από το 2006 είχε υπογράψει το πρώτο του επαγγελματικό συμβόλαιο με τους Πειραιώτες, ωστόσο το 2008 αποφάσισε να συνεχίσει την καριέρα του στον Α.Ο.Π. Κηφισιάς (Α1). Στην ομάδα της Κηφισιάς παρέμεινε μέχρι και το 2013, με εξαίρεση την περίοδο 2010-11, κατά τη διάρκεια της οποίας αγωνίστηκε με τα χρώματα του Μίλωνα Νέας Σμύρνης στην Α2 κατηγορία. Με τον Α.Ο.Π. Κηφισιάς κατέκτησε το Ασημένιο μετάλλιο του Λιγκ Καπ Ελλάδας 2013.

Την περίοδο 2013-14 ο Νίκος Δεληπρίμης μετεγγράφη στον Οδυσσέα Αμαρουσίου, ο οποίος αγωνιζόταν στην Α2 κατηγορία. Στην ομάδα του Αμαρουσίου παρέμεινε μόνο για ένα χρόνο καθώς το 2014 πήρε μεταγραφή στον Σ.Φ.Π. Χανίων, με τον οποίο κατέκτησε την 1η θέση του Α΄ Ομίλου της Α2 στο Πρωτάθλημα 2014-15, αλλά η ομάδα της Κρήτης δεν πέτυχε την άνοδο για την Βόλεϊ Λιγκ στα μπαράζ που ακολούθησαν.

Το καλοκαίρι του 2015, επέστρεψε στον Ολυμπιακού Πειραιώς, οκτώ χρόνια μετά την πρώτη του αποχώρηση από το σύλλογο και κατέκτησε το Λιγκ Καπ και το Κύπελλο Ελλάδας 2016.

Την επόμενη περίοδο εντάχθηκε στον Εθνικό Πειραιώς, με τον οποίο το 2017 κατέκτησε αήττητος το Πρωτάθλημα Α2 2016-17, σε μία επική επάνοδο των κυανόλευκων στη μεγάλη κατηγορία.

Στη συνέχεια αγωνίστηκε κατά σειρά στους Ηρακλή Χαλκίδας, Δ.Α.Σ. Δραπετσώνας, Αρμενική Πειραιώς και από το 2022 στον Γ.Σ. Πετρούπολης.

Συλλογικοί τίτλοι - Διακρίσεις

Εθνικά Πρωταθλήματα 
Πρωτάθλημα Ελλάδας
 3η θέση: 2015-16 (Ολυμπιακός Πειραιώς)1 Πρωτάθλημα Ελλάδας Α2 Εθνικής Κατηγορίας
 2016-17 (Εθνικός Πειραιώς)

Εθνικά Κύπελλα 
1 Κύπελλο Ελλάδας
 2016 (Ολυμπιακός Πειραιώς)1 Λιγκ Καπ Ελλάδας
 2016 (Ολυμπιακός Πειραιώς)
  2η Θέση: 2013 (Α.Ο. Κηφισιάς)

Μικρές κατηγορίες 
1 Πρωτάθλημα ΕΣΠΕΔΑ Παίδων
 2004 (Ολυμπιακός Πειραιώς)3 Πρωταθλήματα ΕΣΠΕΔΑ Εφήβων
 2005, 2006, 2007 (Ολυμπιακός Πειραιώς)

Παραπομπές

Εξωτερικοί σύνδεσμοι- Πηγές 
 Νίκος Δεληπρίμης: Ατομικά στοιχεία - Διακρίσεις - Ομάδες καριέρας volleybox.net
 Νίκος Δεληπρίμης: Παρουσίαση - Ομάδες καριέρας greekvolley.eu

Έλληνες αθλητές της πετοσφαίρισης
Πετοσφαιριστές ΟΣΦΠ
Πετοσφαιριστές Μίλωνα
Πετοσφαιριστές Εθνικού Πειραιώς